ddrg/super_eurlex huggingface dataset:
SKRIFTLIG FORESPØRGSEL E-2043/02

af Rodi Kratsa-Tsagaropoulou (PPE-DE)og Stavros Xarchakos (PPE-DE) til Kommissionen

(10. juli 2002)

Om: Ydelse af pensioner i Grækenland

Arbejdstagere inden for visse fag, såsom f.eks. musikere, i Grækenland er meget bekymrede og klager over, at de ikke kan nå at opfylde de forudsætninger der kræves opfyldt for, at de kan sikre sig retten til at få udbetalt pension.

Hvordan vurderer Kommissionen dette særprægede græske pensionssystem på baggrund af Fællesskabets sociale og arbejdsmarkedspolitiske dagsorden og målene med et højt socialt beskyttelsesniveau for EU-borgerne samt i lyset af den åbne koordinationsmetode, hvad angår pensionssystemerne?

Ved Kommissionen, om det i de øvrige EU-lande kræves, at arbejdstagerne opfylder et minimumsantal af arbejdsdage og i alt indbetaler et vist mindstebeløb i bidrag for opnå ret til pension? Hvad er denne minimumsgrænse?

Agter Kommissionen inden for rammerne af sine beføjelser at tage initiativer til at bekæmpe den slags fænomener, som forringer arbejdstagernes livskvalitet og sociale sikkerhed?

Svar afgivet på Kommissionens vegne af Anna Diamantopoulou

(3. september 2002)

Pensionsordninger henhører under medlemsstaternes kompetence, og den nye åbne koordinationsmetode kan ikke tænkes at ville ændre denne kompetencefordeling mellem Unionen og medlemsstaterne. Formålet med den åbne koordinationsmetode er at etablere en ramme for udveksling af data om nationale politikker og analyse af dem i lyset af fælles mål. Den er derimod ikke beregnet til at analysere pensionsordninger for bestemte erhvervsgrupper i medlemsstaterne på europæisk plan.

De fælles mål på pensionsområdet(1) kræver dog af medlemsstaterne, dels at de sikrer, at ældre ikke udsættes for risiko for fattigdom, kan opretholde en anstændig levestandard, får del i den økonomiske velfærd i deres land og derfor kan deltage aktivt i det offentlige, sociale og kulturelle liv, dels at de

tilvejebringer adgang for alle mennesker til passende offentlige og/eller private pensionsordninger, hvorigennem de kan opnå pensionsrettigheder, så de i rimelig grad kan opretholde deres levestandard efter pensioneringen.

Under de bidragpligtige pensionsordninger er det normalt, at bidragenes størrelse og varighed genspejler sig i pensionsrettighederne. For arbejdstagere, der ikke har været i stand til at opfylde de nødvendige betingelser for at opnå en tilstrækkelig pension, og under forudsætning af, at disse betingelser er i overensstemmelse med traktatens principper, når det drejer sig om arbejdstagere, der har udøvet deres ret til fri bevægelighed, har de fleste af medlemsstaterne ordninger, der garanterer en mindsteindkomst.

Kommissionen offentliggør sammenlignende data om de almindelige sociale sikringsordninger i sin publikation Missoc, der ligeledes kan konsulteres på Europa-serveren på følgende internetadresse: http://europa.eu.int/comm/employment_social/missoc2001/index_fr.htm.

(1) Dok. DG EMPL 2001/2591.
SKRIFTLIG FORESPØRGSEL E-1752/02

af Juan Naranjo Escobar (PPE-DE) til Kommissionen

(19. juni 2002)

Om: Direktiv om beskatning af opsparing

Der er en sammenhæng mellem vedtagelsen af direktivet om beskatning af opsparing og udviklingen i forhandlingerne med tredjelande med henblik på at få disse til at vedtage lignende foranstaltninger, som kan forhindre en massiv flugt af finansielle aktiver til disse lande (USA, Schweiz, Andorra, Liechtenstein, San Maríno).

Kan Kommissionen oplyse, hvor langt man er nået med disse forhandlinger?

Svar afgivet på Kommissionens vegne af Frederik Bolkestein

(26. juli 2002)

Den 16. oktober 2001 gav Rådet (Ecofin) Kommissionen til opgave at indlede forhandlinger med USA og fem andre tredjelande (Schweiz, Liechtenstein, Monaco, Andorra og San Maríno) om at få forsikringer fra disse lande om, at de indfører foranstaltninger af samme art som dem, EU påtænker at indføre på dette område.

Disse forhandlinger har først kunnet begynde reelt, efter at Rådet (Ecofin) den 13. december 2001 enstemmigt vedtog et udkast til direktiv, som indeholder alle de bestemmelser om beskatning af opsparing, som er nødvendige for forhandlingerne med tredjelandene. Udkastet indeholder ændringer i forhold til det forslag, som blev forelagt af Kommissionen den 18. juli 2001(1), og som Parlamentet fremsatte en udtalelse om på plenarmødet den 14. marts 2002: Det skal bemærkes, at nogle af de ændringer, der er foretaget i Rådet den 13. december 2001, svarer til ændringer af Kommissionens forslag, som Parlamentet senere ligeledes anmodede om i sin udtalelse.

Siden begyndelsen af 2002 har Kommissionen som led i sit forhandlingsmandat og på grundlag af udkastet til direktiv, som Rådet (Ecofin) vedtog den 13. december 2001, haft møder med repræsentanter for de seks lande. Den 18. juni 2002 kunne der desuden indledes formelle drøftelser med Schweiz. Drøftelserne fortsættes med de seks lande, og Kommissionen redegør jævnligt for situationen over for Rådet. Kommissions faste mål er og har til stadighed været at kunne afslutte disse forhandlinger i god tid, så Rådet kan vedtage direktivet om beskatning af opsparing som led i en samlet aftale om skattepakken før udgangen af 2002. Kommissionen vil underrette Parlamentet om det endelige resultat af de forhandlinger, som den har fået til opgave at føre.

(1) EFT C 270 af 25.9.2001.
SKRIFTLIG FORESPØRGSEL P-3202/02

af Maurizio Turco (NI) til Kommissionen

(4. november 2002)

Om: Støtte til eksport af fællesskabsprodukter til Det Schweiziske Forbund, Fyrstendømmet Andorra, Fyrstendømmet Liechtenstein, Fyrstendømmet Monaco, Republikken San Maríno og Vatikanstaten

Er Kommissionen i besiddelse af oplysninger vedrørende støtte til eksport af fællesskabsprodukter til Det Schweiziske Forbund, Fyrstendømmet Andorra, Fyrstendømmet Liechtenstein, Fyrstendømmet Monaco, Republikken San Maríno og Vatikanstaten?

Kan den i bekræftende fald for de sidste fem års vedkommende og for hvert enkelt importland forelægge en liste over produkter, mængder, støttestørrelser og eksportland?

Svar afgivet på Kommissionens vegne af Fischler

(16. december 2002)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
SKRIFTLIG FORESPØRGSEL E-2534/02

af Olivier Dupuis (NI) til Kommissionen

(11. september 2002)

Om: De kinesiske myndigheders anholdelse af Wan Yanhai, stifter af aidsprojektet Aizhi Xingdong

Ifølge forskellige kilder blev Wan Yanhai, stifter af Aizhi Xingdong, en ngo, der beskæftiger sig med oplysning om hiv-virus, pågrebet i Peking sidste lørdag aften og senere arresteret. Wan Yanhai, som er 39 år, og er kendt for sin kamp for de borgerlige rettigheder, især homoseksuelles rettigheder og frihed på internettet. Han har været en af de første til at tage politisk stilling til aids på et tidspunkt, hvor det var fuldstændig tabu. Wan Yanhai og hans venner har bl.a. forsvaret bønderne i Henan, der blev smittet som følge af ulovlig handel med blod, og påpeget de lokale myndigheders medskyld i denne skandale. I sidste måned blev Wan Yanhais forening bortvist fra universitetet i Peking, hvor den havde til huse.

Har Kommissionen kendskab til anholdelsen af Wan Yanhai? Hvilke initiativer har den taget eller vil den tage med henblik på at få de kinesiske myndigheder til straks at løslade ham betingelsesløst? Hvilke initiativer har den taget eller vil den tage med henblik på at få de kinesiske myndigheder til seriøst at tage stilling til den omfattende skandale om smittet blod og mere generelt fordomsfrit at tage stilling til aids-epidemien i Folkerepublikken Kina?

Svar afgivet på Kommissionens vegne af Christopher Patten

(15. oktober 2002)

Kommissionen har med beklagelse fået kendskab til anholdelsen i Peking af Wan Yanhai, stifter af AIDS-aktionsprojektet og forkæmper for menneskerettighederne.

Som det ærede medlem ved, lægger Kommissionen stor vægt på ytringsfriheden (som integreret del af menneskerettighederne) og tager regelmæssigt dette spørgsmål op i forbindelse med den bilaterale dialog om menneskerettighederne med Kina.

Kommissionen deler det ærede medlems bekymring med hensyn til aids-epidemien i Kina og mener, at bekæmpelsen af aids er en af de store udfordringer, som Kina står overfor. For at hjælpe Kina med at håndtere HIV-problemet gennemfører Kommissionen allerede to projekter, der særligt vedrører aids-spørgsmål, hvoraf det ene udføres af en nederlandsk ngo-organisation.

Kommissionen vil fortsat nøje overvåge respekten for ytringsfriheden i Kina og vil fortsat gennem sine udviklingsprojekter bidrage til at forbedre Kinas lokale forudsætninger for at løse HIV-problemet.
SKRIFTLIG FORESPØRGSEL E-1871/02

af Fernando Fernández Martín (PPE-DE) til Kommissionen

(28. juni 2002)

Om: Fiji

Kan Kommissionen gøre rede for, hvilke projekter der blev finansieret over Den Europæiske Unions budget i 2000? Kan Kommissionen oplyse, hvor stor den samlede støtte til landet har været i 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-1717/02 af Carlos Coelho (PPE-DE) til Rådet. Fortegnelse over tjenestemænd i Rådet.



EU-Tidende nr. 092 E af 17/04/2003 s. 0085 - 0085



SKRIFTLIG FORESPØRGSEL E-1717/02 af Carlos Coelho (PPE-DE) til Rådet (13. juni 2002) Om: Fortegnelse over tjenestemænd i Rådet I forlængelse af min forespørgsel E-3032/01(1) ønsker jeg at få udleveret en fortegnelse over det samlede antal tjenestemænd, som arbejder i Rådet, især i kategori A og B, fordelt på enkelte kategorier og nationalitet. (1) EFT C 134 E af 6.6.2002, s. 180. Svar (16.-19. december 2002) Rådet henviser det ærede parlamentsmedlem til tabellerne i bilaget til dette svar.
SKRIFTLIG FORESPØRGSEL E-1367/02

af Theresa Villiers (PPE-DE) til Kommissionen

(14. maj 2002)

Om: Udgifter til medicin til kæledyr

Det Forenede Kongeriges konkurrenceudvalg er for øjeblikket ved at foretage en undersøgelse af udgifter til medicin til behandling af kæledyr som følge af en række klager. Det har vist sig, at udgifter til medicin til behandling af dyr i Det Forenede Kongerige er steget med ca. 40 % inden for de seneste syv år og fortsat stiger med 11 % om året. Det er anslået, at vaccinationer i Det Forenede Kongerige rutinemæssigt koster 10 GBP mere end andre steder i Europa. De obligatoriske vaccinationer for en hundehvalp koster over 50 GBP i Storbritannien sammenlignet med 26 GBP i Spanien. Konkurrenceudvalget skal drøfte, hvorfor kæledyrsejere er nødt til at købe medicinen fra dyrlægerne i stedet for på apotekerne, og hvorvidt der er monopoler i forbindelse med leverance og distribution af behandlingerne.

1. Har Kommissionen indhentet nogen oplysninger om udgifter til medicin til behandling af kæledyr i Europa?

2. Er Kommissionen foruroliget over, at de betydeligt højere priser på medicin i Det Forenede Kongerige måske udgør en fordrejning af det indre marked?

3. Har Kommissionen foretaget nogen undersøgelser af priserne på sådanne produkter i Europa og eventuelle monopolsituationer i forsyningsleddet og distributionsleddet?

Svar afgivet på Kommissionens vegne af Mario Monti

(20. juni 2002)

Kommissionen har ikke foretaget nogen undersøgelser af den type, som det ærede medlem forhører sig om, og den har heller ikke indhentet oplysninger om udgifterne til medicin til behandling af kæledyr. Det skal understreges, at Kommissionen ikke har modtaget nogen påstande om overtrædelse af konkurrencereglerne i den pågældende sektor i de seneste år, hverken i Europa som helhed eller i én eller flere medlemsstater. Kommissionen har således ikke modtaget nogen klager vedrørende denne sektor på grundlag af EF-traktatens artikel 81 (aftaler mellem virksomheder) eller artikel 82 (misbrug af en dominerende stilling).

Kommissionen er overbevist om, at de britiske konkurrencemyndigheder vil gennemføre en tilbundsgående undersøgelse af dette marked og træffe de foranstaltninger, der måtte være nødvendige. Kommissionen vil naturligvis følge undersøgelsesresultaterne nøje.

Kommissionen har ikke hidtil modtaget nogen oplysninger, der underbygger, at prisniveauerne for medicin i Det Forenede Kongerige skulle indebære en overtrædelse af fællesskabsreglerne om fri bevægelighed for varer i det indre marked.
SKRIFTLIG FORESPØRGSEL E-1435/02

af Camilo Nogueira Román (Verts/ALE) til Rådet

(23. maj 2002)

Om: Ny terror i Guatemala

I dag måtte modtageren af Nobels fredspris, Rigoberta Menchú, vende tilbage til Guatemala, hvor hun er udsat for dødstrusler, for at deltage i begravelsen af sin medarbejder, Guillermo Ovalle, som er blevet myrdet af paramilitære styrker, der beskyttes eller tolereres af staten, som ikke respekterer fredsaftalerne

og fortsætter med at ydmyge, terrorisere og massakrere den indfødte befolkning i Guatemala. Hvilke initiativer har EU's formandskab taget over for Guatemalas regering med henblik på at undgå disse terrorhandlinger? Har formandskabet planer om at træffe sanktioner over for regeringen?

Svar

(16.-19. december 2002)

1. Rådet ser med største bekymring på samtlige trusler og overfald på såvel den indfødte befolkning som dommere, retsmyndigheder, menneskerettighedsaktivister, journalister og politiske ledere. Rådet har gentagne gange fordømt disse gerninger, som hindrer fremskridt i styrkelsen af retsstatsprincipperne, og har indtrængende anmodet Guatemalas regering om at beskytte de udsatte personer og undersøge disse hændelser, så der kan tages retslige skridt til at straffe de ansvarlige. Mere specielt med hensyn til mordet på Guillermo Ovalle har FN's mission i Guatemala (Minugua) foretaget en undersøgelse, og oplysningerne om sagen og gerningsmændene tyder på en ordinær forbrydelse. Da en række andre sager, som først blev betragtet som ordinære forbrydelser, imidlertid senere har vist sig at have været politisk begrundet, bliver Minugua ved med at kontrollere, at den officielle efterforskning ikke udelukker andre hypoteser. Rådet vil derfor fortsat følge sagen nøje for at sikre en korrekt efterforskning og opfordrer indtrængende til, at de ansvarlige bringes for retten.

2. Den 24. april gav Rådet i forbindelse med fireårsdagen for mordet på biskop Gerardi igen over for Guatemalas regering udtryk for sin bekymring over de fortsatte trusler og overfald på medlemmer af menneskerettighedsorganisationer, journalister, dommere og jurister. I maj deltog det spanske formandskab sammen med en række EU-ambassadører og kolleger fra donorlande i en henvendelse til vicepræsidenten, hvor de udtrykte bekymring over menneskerettighedssituationen, og navnlig over truslerne mod de mennesker, der arbejder med disse spørgsmål.

3. Rådet opretholder en konstruktiv dialog med Guatemala, som er baseret på respekt for menneskerettighederne og gennemførelse af fredsaftalerne, både bilateralt og inden for rammerne af San Jose-dialogen.
SKRIFTLIG FORESPØRGSEL E-2572/02

af Kathleen Van Brempt (PSE) til Kommissionen

(16. september 2002)

Om: Cyclamat i light-læskedrikke

Den nederlandske ernæringsorganisation slog for nylig alarm på grund af anvendelsen af cyclamat i light-læskedrikke. Alexander de Roo (VERTS/ALE) har tidligere stillet skriftlig forespørgsel E-0051/02(1) herom. Kommissionen meddelte den 22. februar 2002, at den ikke ville indføre forbud mod cyclamat. Den ser heller ingen grund til at indføre supplerende mærkningskrav.

Hvis Kommissionen mener, at der ikke er behov for supplerende advarsler på mærkningen, hvordan vil Kommissionen da advare offentligheden mod overdreven brug af cyclamat?

Kommissionen er i gang med at undersøge, hvordan det sikres, at cyclamatindtagelsen ikke overstiger den nye ADI, f.eks. ved ændringer af, hvor meget der må bruges, og ved godkendelse af alternativer. Kan Kommissionen uddybe dette?

Hvad forstår Kommissionen ved ændringer af, hvor meget cyclamat der må bruges?

Hvad er det for alternativer til cyclamat, som Kommissionen omtaler i sit svar på skriftlig forespørgsel nr. E-0051/02? Hvordan vil Kommissionen fremme brugen heraf?

(1) EFT C 147 E af 20.6.2002, s. 236.

Svar afgivet på Kommissionens vegne af David Byrne

(16. oktober 2002)

Som oplyst i svaret på Alexander de Roos skriftlige forespørgsel E-0051/02 har Kommissionen undersøgt, hvordan det sikres, at cyklamatindtagelsen ikke overstiger den nye ADI, f.eks. ved ændringer af, hvor meget der må bruges, og ved godkendelse af alternativer.

Kommissionen vedtog derfor den 11. juli 2002 et forslag til Europa-Parlamentets og Rådets direktiv om ændring af direktiv 94/35/EF om sødestoffer til brug i levnedsmidler(1). Ifølge forslaget nedsættes grænsen for, hvor meget cyklamat der må anvendes i light læskedrikke. Endvidere foreslås det at forbyde anvendelsen af cyklamat i konfektureprodukter, tyggegummi og konsumis uden tilsat sukker.

Som alternativ til cyklamat kan alle andre tilladte sødestoffer anvendes. I den foreslåede ændring af ovennævnte direktiv foreslås det at tillade et nyt sødestof, sucralose, som derfor kan anvendes som et yderligere alternativ. Forslaget er for øjeblikket til behandling hos Parlamentet og Rådet.

Hvis disse foranstaltninger vedtages, forventer Kommissionen, at forbrugernes indtagelse af cyklamat vil ligge under den nye ADI. Medlemsstaterne skal under alle omstændigheder i henhold til direktivet overvåge indtagelsen af sødestoffer, og værdier for indtagelse, der overskrider ADI, vil blive påvist.

(1) KOM(2002) 375 endelig udg.
SKRIFTLIG FORESPØRGSEL E-2819/02

af Chris Davies (ELDR) til Kommissionen

(8. oktober 2002)

Om: Den spanske regerings svar til Kommissionen vedrørende Spaniens nationale hydrologiske plan

Hvornår vil Kommissionen efter al sandsynlighed træffe en afgørelse på baggrund af den spanske regerings skrivelse fra juli 2002 som svar på Kommissionens forespørgsler om Spaniens nationale hydrologiske plan?

Er Kommissionen tilfreds med den spanske regerings svar? Agter den på grundlag heraf at frigøre midler fra strukturfondene, og er den overbevist om, at planen ikke vil få skadelig indvirkning på miljøet?

Samlet svarafgivet på Kommissionens vegne af Margot Wallströmpå skriftlige forespørgsler E-2708/02 og E-2819/02

(25. oktober 2002)

Kommissionen modtog de spanske myndigheders svar ved udgangen af juli 2002. Dokumentationen er meget detaljeret og teknisk, og Kommissionen er stadig i gang med at evaluere, om dette materiale omfatter alle de spørgsmål, der indgår i brevet af 23. maj 2002 fra Generaldirektoratet for Miljø.
SKRIFTLIG FORESPØRGSEL E-2136/02

af Fernando Fernández Martín (PPE-DE) til Kommissionen

(18. juli 2002)

Om: Haiti

Kan Kommissionen udarbejde en opgørelse over de projekter i Haiti, der godkendtes til finansiering over Den Europæiske Unions budget i 2000?

Kan Kommissionen oplyse om størrelsen af den samlede støtte i 2000 til dette land på alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-2002/02

af Fernando Fernández Martín (PPE-DE) til Kommissionen

(8. juli 2002)

Om: Namibia

Kan Kommissionen for Namibias vedkommende gøre rede for, hvilke projekter der blev finansieret over Den Europæiske Unions budget i 2000?

Kan Kommissionen oplyse, hvor stor den samlede støtte til landet har været i 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL P-1460/02

af Bartho Pronk (PPE-DE) til Kommissionen

(21. maj 2002)

Om: Tillægsspørgsmål vedrørende bilag II a til artikel 10a i forordning 1408/71

Den 15. april 2002 stillede jeg nogle spørgsmål til Kommissionen om bilag II a til artikel 10a i forordning 1408/71(1) (P 1119/02(2)). Disse spørgsmål blev den 8. maj besvaret af kommissionsmedlem Diamantopoulou. Oplysningerne er imidlertid ikke en fuldstændig besvarelse af mine spørgsmål. Derfor anmoder jeg via dette tillægsspørgsmål om fuldstændig besvarelse af det tredje spørgsmål, hvordan det anførte citat kunne fremkomme.

I svaret på forespørgslen (P1119/02) konstaterer, Kommissionen, at der ikke har været tale om formelle kontakter. Er et muligt, at statssekretæren gennem uformelle kontakter har kunnet erfare, hvad Kommissionen holdning var til, at erhvervshæmmede unge handicappede er opført i dette bilag?

(1) EFT L 149 af 5.7.1971, s. 2.

(2) EFT C 205 E af 29.8.2002, s. 254.

Svar afgivet på Kommissionens vegne af Anna Diamantopoulou

(11. juni 2002)

I sit svar på det ærede medlems skriftlige forespørgsel P-1119/02(1) anførte Kommissionen, at den var i kontakt med regeringseksperter fra de forskellige medlemsstater, herunder Nederlandene, for nærmere at drøfte de særlige kendetegn ved de sociale ydelser, der er opført på listen i bilag IIa i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet(2).

Disse kontakter pågår stadig, og Kommissionen har endnu ikke truffet beslutning om det nøjagtige indhold af det forslag, den har til hensigt at vedtage. De konklusioner om Kommissionens eventuelle holdning hertil, som Hans Hoogervorst, den nederlandske statssekretær for arbejds- og socialspørgsmål, måtte have draget af kontakterne på embedsmandsniveau, synes således at være forhastede.

(1) EFT C 205 E af 29.8.2002, s. 254.

(2) EFT L 149 af 5.7.1971.